L 21/22
BG
Официален вестник на Европейския съюз
31.1.2022 г.
Раздел 2 Зона на конвенцията NEAFC
Член 22 Забрани за риболов на морски костур в морето Ирмингер Забраняват се всички риболовни дейности в зоната, ограничена от следните координати, измерени съгласно системата WGS84: Географска ширина
Географска дължина
63° 00'
-30° 00'
61° 30'
-27° 35'
60° 45'
-28° 45'
62° 00'
-31° 35'
63° 00'
-30° 00'
Раздел 3 З о н а н а к о н в е н ц и я т а I C C AT
Член 23 Ограничения на капацитета за улов, отглеждане и угояване 1.
Броят на корабите на Съюза с въдици и жива стръв и корабите на Съюза за тролинг, които притежават разрешение за активен риболов на червен тон (Thunnus thynnus) с размери от 8 kg/75 cm до 30 kg/115 cm в източната част на Атлантическия океан, се ограничава, както е посочено в точка 1 от приложение VI. 2.
Броят на риболовните кораби на Съюза за крайбрежен непромишлен риболов, които притежават разрешение за активен риболов на червен тон с размери от 8 kg/75 cm до 30 kg/115 cm в Средиземно море, се ограничава, както е посочено в точка 2 от приложение VI. 3.
Броят на риболовните кораби на Съюза, които извършват риболов на червен тон в Адриатическо море с цел отглеждане и притежават разрешение за активен риболов на червен тон с размери от 8 kg/75 cm до 30 kg/115 cm, се ограничава, както е посочено в точка 3 от приложение VI. 4.
Броят на риболовните кораби, които имат разрешение за извършване на риболов, задържане на борда, трансбордиране, транспортиране или разтоварване на сушата на червен тон в източната част на Атлантическия океан и в Средиземно море, се ограничава, както е посочено в точка 4 от приложение VI. 5.
Броят на капаните, използвани при риболова на червен тон в източната част на Атлантическия океан и в Средиземно море, се ограничава, както е посочено в точка 5 от приложение VI. 6.
Общият капацитет за отглеждане и угояване на червен тон и максималното количество уловен див червен тон, разпределено за рибовъдните стопанства в източната част на Атлантическия океан и в Средиземно море, се ограничават, както е посочено в точка 6 от приложение VI. 7.
Максималният брой на риболовните кораби на Съюза с разрешение за риболов на северен бял тон (Thunnus alalunga) като целеви вид съгласно член 12 от Регламент (ЕО) No 520/2007 на Съвета (32) се ограничава, както е посочено в точка 7 от приложение VI към настоящия регламент.
(32) Регламент (ЕО) No 520/2007 на Съвета от 7 май 2007 г. за определяне на технически мерки за опазването на определени популации от далекомигриращи видове риба и за отмяна на Регламент (ЕО) No 973/2001 (ОВ L 123, 12.5.2007 г., стр. 3).